b'\n_START_ARTICLE_\nPeadar Ua Laoghaire\n_START_SECTION_\nVida\n_START_PARAGRAPH_\nVa n\xc3\xa9ixer a la parr\xc3\xb2quia de Clondrohid, al comtat de Cork, i va cr\xc3\xa9ixer parlant l\'irland\xc3\xa8s de Munster a la gaeltacht de M\xc3\xbascra\xc3\xad. Era un descendent de la branca de Carrignacurra dels O\'Leary de l\'antic Corcu Lo\xc3\xadgde._NEWLINE_Va estudiar al Col\xc2\xb7legi Saint Patrick (Maynooth) i fou ordenat sacerdot de l\'Esgl\xc3\xa9sia Cat\xc3\xb2lica Romana en 1867. Exerc\xc3\xad com a sacerdot a la parr\xc3\xb2quia de Castlelyons en 1891, i all\xc3\xad va ser on va escriure la seva famosa narraci\xc3\xb3, S\xc3\xa9adna, i la conta com a una hist\xc3\xb2ria de la vora del foc a tres noietes. S\xc3\xa9adna fou el primer gran treball literari de l\'emergent renaixement ga\xc3\xa8lic. Fou serialitzat a l\'Irisleabhar na Gaedhilge des de 1894, i publicat en format de llibre en 1904. La trama de la hist\xc3\xb2ria fa refer\xc3\xa8ncia a un acord que el sabater S\xc3\xa9adna va fer amb "l\'Home Fosc". Encara que la hist\xc3\xb2ria \xc3\xa9s arrelada en el folklore que l\'escriptor escolt\xc3\xa0 dels seancha\xc3\xad a la vora del foc durant la seva joventut, tamb\xc3\xa9 est\xc3\xa0 for\xc3\xa7a relacionada amb la llegenda alemanya de Faust. Fou publicada com a serial en algunes revistes en llengua irlandesa._NEWLINE_A part de S\xc3\xa9adna, Ua Laoghaoire va escriure l\'autobiografia Mo Sg\xc3\xa9al F\xc3\xa9in ("La meva pr\xc3\xb2pia hist\xc3\xb2ria"). Endem\xc3\xa9s va traduir algunes hist\xc3\xb2ries del ga\xc3\xa8lic medieval a l\'irland\xc3\xa8s modern, com Eisirt i An Cleasa\xc3\xad, i tradu\xc3\xad una versi\xc3\xb3 abreujada de la hist\xc3\xb2ria de El Quixot a l\'irland\xc3\xa8s de Munster._NEWLINE_Peadar Ua Laoghaire es va fer fam\xc3\xb3s pel seu suport al caint na ndaoine, l\'irland\xc3\xa8s que parlava realment la gent que no pas intentar reviure antigues formes de l\'irland\xc3\xa8s. Per\xc3\xb2 tamb\xc3\xa9 va mostrar curosament distincions entre el que ell veia com a bon o mal irland\xc3\xa8s. Va morir a Castlelyons als 80 anys.'